SHAAN-E-AALA HAZRAT 
POST NO -1: 


HADEES: 
KANZUL UMMAL, VOL-10, PG NO-229, HADEES NO-29,209. 


Hazrat Hasan 4 äl 2) Se Marvi Hai Woh Farmate Hai Ke Allah Ke Nabi # Ne 
Irshaad Farmaya “Allah Ki Rehmat Ho Mere Khulfa Par”. Imam Hasan Kehte Hai 
Ke Nabi Ne In Jumlo Ko Teen Martaba Farmaya. 


Aur Hazrat Hasan Kehte Hai Ke Fir Sahaba Ne Arz Kiya Ya Rasoollallah! £ Aapke 
Khulfa Kaun Hai? Allah Ke Rasool £ Farmate Hai Mere Khulfa Woh Hai Jo Meri 
Sunnat Ko Zinda Kare. 


IMAM IBNE ASAKIR NE TAARIKHE DAMISHQUE ME HADEES NO-61 PAR 
NAKAL KIYA. 


POST NO - 2: 


HADEES: 
ABU DAWOOD SHAREEF, VOL-3, HADEES NO-887. 


Hazrat Abu Huraira 4: 4 5 Se Riwayat Hai Woh Farmate Hai Ke Allah Ke 
Nabi Œ Se Mujhko Jo Kuch Ilm Hasil Hua. Un Tamaam Uloom Me Se Yeh Baat 
Bhi Maine Nabi £ Se Suni Ke Allah Ke Nabi £ Ne Irshaad Farmaya Har 100 Saal 
Me Meri Ummat Me Allah Taala Ek Shaks Ko Bhejta Hai. Jo Deen Ki Tajdeed 
Karta Hai Yaani Deen Ko Nikhaar Deta Hai. 


EXPLANATION: 

Har Sadi Me Allah Ek Mujaddid Ko Bhejta Hai Jo Deen Ko Nikhaar Deta Hai. Aur 
Ahmed Raza Me Mujaddid Hone Ki Woh Tamaam Sharayat Pai Jaati Hai Aur 
Unke Daur Ke Tamaam Aulama-e-Ahle Sunnat Ne Ahmed Raza Ko Is Sadi Ka 
Mujaddid Tasleem Kiya. 


POST NO - 3: 


ZABAR KO ZAIR PADHTE: 

Ek Martaba Aala Hazrat Apne Ustaad Se Quran Padh Rahe The. Jab Ek Aayat Par 
Pohonche Toh Usko Zair Se Padha. Toh Ustaad Ne Toka, Beta Yeh Zabar Hai 
Zabar Se Padho. Aapne Fir Zair Se Padha. Ustaad Baar Baar Tok Rahe Hai Lekin 
Aap Zair Se Padhte Hai. 


Jab Aapke Dada Raza Ali Khan Ne Dekha, Aap Paas Me Hi Baithe Hue The. Raza 
Ali Khan Kehte Hai Bete Ahmed Raza, Jaisa Ustaad Padhate Hai Waise Hi 
Padhiye. Aala Hazrat Fir Zair Se Padhte Hai. Toh Raza Ali Khan Ko Thoda Shak 
Hua Ke Kya Baat Hai Ahmed Raza Ke Ustaad Bhi Baar Baar Tok Rahe Hai Mai 
Bhi Keh Raha Hu Fir Bhi Zair Se Padhte Hai. 


Farmaya Quran Laya Jaye. Jab Quran Ka Nuskha Laya Gaya Toh Usme Dekha 
Gaya Toh Zabar Tha, Fir Dusra Nuskha Laya Gaya Toh Zabar Tha, Fir Teesra 
Nuskha Laya Gaya Toh Usme Zair Hi Tha. Aur Uske Baad Jitne Bhi Nuskhe Laye 
Gaye Sabme Zair Hi Tha. Malum Hua Ke Aala Hazrat Jo Padh Rahe The Woh Hi 
Sahi Tha. Magar Jis Quran Ke Nuskhe Se Ustaad Padha Rahe The Usme Kitaabat 
Ki Galti Se Zabar Aagaya Tha. 


Allama Raza Ali Khan Farmate Hai, Beta Jab Yeh Zabar Likha Hua Tha Toh 
Tumne Zabar Kyu Nahi Padha, Zair Hi Kyu Padhte The. Toh Aala Hazrat Kehte 
Hai Dada Huzoor Mai Toh Chahta Tha Ke Zabar Se Padhu. Lekin Meri Zaban 
Mere Ikhtiyaar Me Nahi Rehti Thi. Be Saakhta Zair Hi Nikalta Tha. 


Chunanche Aapke Dada Raza Ali Khan Aapki Peshaani Par Bosa Dete Hai Aur 
Farmate Hai Ahmed Raza, Allah Ka Tum Par Yeh Fazlo Karam Hai Ke Tumhaari 
Zabaan Se Woh Koi Galat Nahi Nikalwata Hai. 


POST NO -4: 


BACHPAN KA TAQWA: 

Aala Hazrat Ne Ek Din Roza Rakha, Aur Gaaliban Us Waqt Aapki Umar 3 Saal 
Thi. Lekin Bareli Shareef Me Dhup Ki Shiddat Ki Wajah Se Aap Kamzori Mehsus 
Karne Lage. Ghar Me Iftaari Ki Tayyariyan Ho Rahi Thi. Kheer Banai Ja Rahi Thi, 
Firni Banai Ja Rahi Thi. Aur Ek Kamre Me Firni Jama Karke Rakhi Gayi Thi. 


Aala Hazrat Ke Waalid Ne Jab Dekha Ke Bacche Ki Haalat Nidhaal Hai Bhook 
Bardaash Nahi Ho Pa Rahi Thi. Aapke Waalid Naki Ali Khan Ne God Me Liya Aur 
Sabki Nigaaho Se Bachakar Us Kamre Me Daakhil Hote Hai Jahan Firni Jama Ki Ja 
Rahi Thi. Uske Baad Darwaaze Ko Band Kar Diya Aur Ek Firni Ka Katora Uthakar 
Kehte Hai Ahmed Raza Isko Khaalo Hum Kisi Se Kuch Nahi Kahenge. 


Toh Aala Hazrat Muskurate Hai Aur Kehte Hai Ke Isko Khaalunga Toh Koi Dekh 
Nahi Raha Aur Aap Kisi Se Kuch Kahenge Bhi Nahi. Magar Jiske Liye Roza 
Rakha Hai Woh Toh Dekh Raha Hai, Woh Toh Jaanta Hai. Bas Jaise Hi Waalide 
Girami Ne Yeh Suna Aankhon Se Aansu Jaari Ho Gaye. 


POST NO - 5: 


BACHPAN AUR ILME DEEN: 
OOAala Hazrat Ne 4 Saal Ki Umar Me Quran Shareef Ka Naazra Mukammal 
Farmaya. 


OOJab Aapki Umar 6 Saal Ki Hui Toh Aala Hazrat Ne Jashne Eid Miladun Nabi 
Ke Mauke Par 1:45 Ghante, Rasoollallah £ Ki Seerat Aur Fazeelat Par Pehla 
Bayaan Farmaya. (Us Majme Me Bohot Se Us Waqt Ke Jayyad Aulma Maujood 
The). 


DO 8 Saal Ki Umar Me Aapne Sabse Pehli Kitaab Likhi (Hidayatun Nauh - Arbi 
Grammer Ki Sharah Farmai). 


DO Jab Aapki Umar 10 Saal Ki Hui Toh Darsi Kitaab, Jo Madarse Me Dars Me 
Padhai Jaati Hai (Musallamas Suboot). Is Kitaab Ka Aapne Haashiya Likha. 


Fir Uske Baad Likhte Hi Gaye Likhte Hi Gaye. 


ASHAAR: 

“WAADI RAZA KI KOHE HIMALA RAZA KA HAI.” 

“JIS SIMT DEKHIYE WOH ILAAKA RAZA KA HAI.” 

“AURO NE TOH BOHOT KUCH LIKHA HAI ILM-E-DEEN PAR.” 
“LEKIN IS SADI ME JO HAI WOH TANHA RAZA KA HAI.” 


POST NO - 6: 


TAALIM KAHA SE AUR KINSE HAASIL KI: 
Aala Hazrat Ne Apne Ghar Se Hi Taalim Haasil Ki, Kabhi Madarse Me Dakhila 
Nahi Liya. 


Aur Digar Ustaad Jinse Aapne Taalim Hasil Ki Woh Yeh Hai: 

Shah Aale Rasool Mahrervi (Jo Aapke Peero Murshid Bhi Hai) 

Sheikh Ahmed Bin Zain Shafai Makki (Makka Ke Bohot Bade Muhaddis) 
Sheikh Abdul Rehman Siraj Makki 

Allama Abdul Ali Rampuri 

Abdul Husain Noori 

Sheikh Husain Bin Sauleh 


ala A aoa WP N e 


Mirza Gulam Kadar Baig 


POST NO -7: 


KHEL KUD SE DUR: 

In Sab Kitabo Me Musannif Likhte Hai Ke Bachpan Ke Aalam Me Aala Hazrat 
Khel Kud Me Hissa Nahi Liya Karte The. Haalaake Bareli Me Us Waqt Patang 
Kasrat Se Udhaai Jati Thi, Lekin Aapko Patang Ka Shauk Bhi Nahi Tha. Agar 
Aapke Ghar Me Patang Kat Kar Bhi Aa Jati Toh Aap Us Patang Ko Uthaate Aur 
Waalide Girami Ke Palang Ke Niche Rakh Dete. 


Jab Aapke Waalid Puchte Ke Yeh Kisne Rakha. Toh Aapki Waalida Aapka Naam 
Batati. Toh Aapke Waalide Girami Hazrat Naki Ali Khan Muskura Kar Farmate Ke 
Ahmed Raza Ko Khel Kud Me Mashgala (Interest) Hai Hi Kaha. Unhe Toh Padhne 
Padhane Ka Shauk Hai. Shayad Yeh Patang Hamare Liye Udhaane Ke Liye Chod 
Gaye Hai. 


POST NO - 8: 


USTAAD KI ISLAAH: 

Bachpan Me 3.5 Saal Ki Umar Me Ek Martaba Aap Ghar Me Apne Ustaad Se Padh 
Rahe The Ke Itne Me Ek Bacche Ka Dakhila Hota Hai. Bacche Ne Salaam Kiya 
Assalamu Alaikum. Toh Ustaad Ne Jawaab Diya Jeete Raho. 


Aala Hazrat Farmate Hai Yeh Jawaab Thodi Na Hua. Aapke Ustaad Ne Pucha, Fir 
Iska Jawaab Kya Hai. Farmaya Wa Alaikumus Salaam. Ustaad Ne Peshaani Chumi 
Aur Farmaya Sahab Zaade, Hum Aapko Nahi Sikhaate Hai Balke Aap Hamaari 
Islaah Karte Hai. 


POST NO -9: 


AALIM KAB BANE: 

1869 Iswi Me Aala Hazrat Mukammal Aalim Ban Gaye. Aur Aap Khud Farmate 
Hai Ke Jis Waqt Mai Aalim Ban Gaya Aur Meri Dastaar Bandi Hui, Us Waqt Meri 
Umar 13 Saal, 10 Maah, 5 Din Thi. 


PEHLA FATWA KAB DIYA: 
Aala Hazrat Ne Pehla Fatwa 14 Shaaban 1286 Hijri Me, Razaat Ke Taaluq Se Diya. 
Us Waqt Aapki Umar 14 Saal Thi. 


Aala Hazrat Se Alag Alag Jagaho Se Fatwe Puche Jaate The. Jaise Burma, Asia, 
Africa, Chin, Afghanistan, Hijaze Muqqaddas (Saudi Arab), America, etc. 


FATAWA-E-AFRICA KAISE BANA: 

Africa Se Itne Sawalaat Aate The Ke Jab Mureedeen Aur Shaagirdo Ne Un Fatwo 
Ko Jama Kiya Toh Ek Mustakeel Kitaab Ban Gayi. Jisko Aaj Fatawa-e-Africa Kaha 
Jaata Hai. (Sirf 1 Saal Ke Fatwo Ko Jama Kiya Gaya). 


POST NO - 10: 


FATAWA-E-RAZAVIYA KAISE BANI: 

Aakhri Waqt Ke Jo Fatwe Jama Karna Shuru Kiya Gaya Toh Ek Mustakeel Fatawa 
Ki Zakheer Kitaab Ban Gayi. Jo Aaj 30 Jildo Me Fatawa-e-Razaviya Ke Naam Se 
Mashhur Hai. 


Aur Taajub Ki Baat Yeh Hai Ke Is Fatawe Me Aala Hazrat Se Jis Zabaan Me 
Sawaal Hota, Toh Aap Usi Zabaan Me Jawaab Inaayat Farmate. Yaha Tak Ke Agar 
Ashaar Me Sawaal Hota Toh Ashaar Ke Zariye Hi Aap Jawaab Dete. Jise Chahiye 
Woh Fatawa Razaviya Uthaake Dekh Sakta Hai. 


ASHAAR: 
“MINAARE KASRE RAZA TOH BULAND KAAFI HAI, TUM USKE PEHLE 
ZEENE PAR HI CHADH KAR DIKHLADO.” 


“FATAWA RAZAVIYA TOH EK KARAAMAT HAI, HADAAIKE 
BAKHSHISH HI PADH KAR DIKHLADO.” 


POST NO - 11: 


KITNE ULOOM HAASIL KIYE AUR KISSE: 

Aala Hazrat Ne Kul 55 Uloom Par 1300 Kitaabe Likhi Hai. Aur Unme Se Chand 
Uloom Yeh Hai. Hadees, Usoole Hadees, Ouran, Figh, Tafseer, Lugat, Nujoom, 
Riyazi, Geographiya, Algebra, etc. 


Aap Khud Farmate Hai Ke 55 Uloom Me Se 21 Uloom Woh Hai Jo Maine Apne 
Waalid Se Haasil Kiye Hai Aur Padha Hai. Aur 24 Uloom Woh Hai Jo Dusre 
Ustaado Se Liya Hai Aur 10 Woh Hai Jo Maine Kisi Se Padha Hi Nahi. Allah Aur 
Uske Rasool £ Ke Fazlo Karam Se Mujhe Ataa Kar Diya Gaya. 


POST NO - 12: 


AALA HAZRAT KI ZAHAANAT KA AALAM: 

Aala Hazrat Ke Kuch Ustaado Ka Yeh Haal Tha Ke Aapki Zahaanat Ko Dekhkar 
Bade Mutajjib Ho Jaate. Ek Ustaad Ka Toh Yeh Haal Tha Ke Haath Pakadte, 
Kamre Me Le Jaate, Darwaaza Band Karte, Khidki Band Karte Aur Kehte Ahmed 
Raza Mai Tumhe Allah Ka Waasta Deta Hu, Koi Sunne Wala Nahi Hai. Yeh Raaz 
Tumhaare Aur Mere Darmiyaan Rahega. Allah Ka Waasta Sahi Sahi Batao Tum Jin 
Ho Ya Insaan. 


Yani Ala Hazrat Ki Zahanat Ko Dekh Kar Unko Shak Hota Ke Yeh Insaan Hai Bhi 
Ke Nahi. Toh Aala Hazrat Muskuraate Aur Farmate Ba Khuda Mai Insaan Hi Hu. 
Khuda Ka Shukr Hai Ke Usne Mujhe Jin Nahi Balke Insaan Banakar Paida Kiya. 

POST NO - 13: 


BACHPAN ME FATWA: 

8 Saal Ki Umar Me Aala Hazrat Ne Pehla Fatwa Diya. Us Waqt Aap Mufti Nahi 
Kehlaate The. Allama Irshaad Husain Rampuri Alaihir Rehma Us Daur Ke Bohot 
Bade Aalim The. Unka Fatwa Aala Hazrat Ke Waalid Maulana Naki Ali Khan Ke 
Paas Tasdeek Ke Liye Aaya Tha. Aala Hazrat Ke Waalid Ne Fatwe Ki Tasdeek 
Kardi. Ittefaak Se Woh Fatwa Aala Hazrat Ko Dikha Aur Aapne Uthaaya Aur 
Uthaane Ke Baad Ek Dusra Jawab Likha Aur Us Jawab Me Allama Irshaad Husain 
Rampuri Ke Fatwe Par Aeteraaz Tha Yaani Ikhtelaaf Tha. 


Aala Hazrat Ke Walid Ne Jab Dekha Ke Isme Ahmed Raza Ki Dasta Khat (Sign) 
Hai. Toh Aapne Aala Hazrat Ko Bulaya Aur Farmaya Ahmed Raza Yeh Jawaab 
Aapne Likha Hai. Kaha Ha Hamne Likha Hai. Waalide Girami Kehte Hai Mai 
Tasdeek Karta Hu Ke Aaphi Ka Jawaab Sahi Hai. Magar Abhi Aapki Umar Is 
Layak Nahi Hai Ke Fatwa Diya Kare. Lihaza Jab Waqt Aayega Tab Fatwa Dijiye. 
Yeh Kehkar Aap Chale Gaye. 


Baad Me Aapke Waalide Girami Naki Ali Khan Apne Shaagirdo Se Farmate Hai 
Ke Ahmed Raza Ne Woh Jawab Diya Hai Is Umar Me, Ke Bade Se Bada Bhi Aisa 
Jawab Likh Kar Batade Toh Mai Uske Ilm Ka Loha Maanlu. 


